Саксония
Свободна държава Саксония (; лужишки: Swobodny Stata Sakska) е една от шестнадесетте федерални провинции на Германия. Намира се в източната част на страната и граничи с провинциите Бранденбург, Тюрингия, Бавария и Саксония-Анхалт. Също така с държавите Чехия и Полша.

Столица на Саксония е град Дрезден. Други по-големи градове са Лайпциг и Кемниц. Федералната провинция е образувана отново след Обединението на Германия през 1990 и заема приблизително земите на бившето Кралство Саксония (до 1918 година).

По време на ранното Средновековие терминът Саксония се е отнасял за региона, който е заемал земите на днешните германски провинции Долна Саксония и Северен Рейн-Вестфалия. Саксонците мигрират там от земите на днешната провинция Шлезвиг-Холщайн между 250 и 500 година.

Саксония не може директно да се свързва с всички значения на етнонима саксонци. Саксонец не се отнася само за жител на Саксония, има и англо-саксонци и трансилвански саксонци.

География 
Саксония заема площ от 18 420 км² и има 4,149 млн. жители. Гъстотата на населението е 225 души/км².  Граничи (от изток по посока на часовниковата стрелка) с Полша, Чехия и федералните провинции Бавария, Тюрингия, Саксония-Анхалт и Бранденбург. След 1989 населението на провинцията намалява като резултат на миграцията в бившата Западна Германия.

Главна артерия на Саксония е река Елба, която преминава от югоизток на северозапад. Друга важна река, западно от Елба, е река Мулде. Река Ниса формира полската граница. Дяловете на Източна Саксония са южните части на историческия регион Лужица и се наричат Горна Лужица. В този регион живее малцинството лужишки сърби. Лужица е двуезичен регион.

Най-високата точка в провинцията е връх Фихтелберг (Fichtelberg) с височина 1215 метра.

Административно деление 
В резултат на административната рефора от 2012 г. Саксония е разделена на 13 окръга:

Външни препратки 
 Официален правителствен портал
 Коледа в Саксония

Източници